section_heading: Ljetna škola teologije u Dubrovniku 2021.
paragraph_text: U Dubrovniku je biskup Mate Uzinić sa suradnicima organizirao dvije ljetne škole teologije. Prva, pod naslovom “Teologija u pluralnom društvu”, bila je od 14. do 19. srpnja 2019., a druga na temu “(A)politična vjera: kršćani u političkom prostoru”, od od 18. do 24. srpnja 2021. godine<ref>. Škola je izazvala veliko zanimanje i oba puta okupila studentice i studente katoličke, pravoslavne i protestantske teologije. Bili su to svojevrsni ekumenski i dijaloški skupovi na kojima su se mogli upoznati mladi teolozi različitih kršćanskih konfesija međusobno, kao i s nekoliko renomiranih svjetskih teologa, također različitih kršćanskih konfesija. Među predavačima druge Ljetne škole teologije Uzinić je pozvao i teologa Tomáša Halíka<ref>. Drugi pozvani predavači bili su: Ivan Šarčević, Teresa Forcades, Aristotle Papanikolaou i Miroslav Volf<ref>. U Dubrovniku je profesor Halík dao intervju za news portal Svete Stolice<ref> u kojemu je istaknuo da je vrijeme u kojem živimo vrijeme za širi ekumenziam, “za hrabrije traženje Boga ‘u svim stvarima’. Možemo prihvatiti Korizmu praznih crkava, utihlih tijekom pandemije, kao kratku privremenu mjeru koja će biti brzo zaboravljena. No možemo je, također, iskoristiti kao kairós: pogodan trenutak za ‘otisnuti se na more’ i tražiti novi identitet za kršćanstvo u svijetu koji se radikalno mijenja pred našim očima”<ref>.